**Ministru kabineta noteikumu projekta “Grozījums Ministru kabineta 2005.gada 21.jūnija noteikumos Nr.442 „Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums**  |
| Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Autopārvadājumu likuma 6.panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumi Ministru kabineta 2013.gada 3.septembra noteikumos Nr.732 „Valsts sabiedrības ar ierobežotu atbildību "Autotransporta direkcija" maksas pakalpojumu cenrādis” paredz ar 2019.gada 1.janvāri noteikt VSIA “Autotransporta direkcija” (turpmāk – ATD) sniegto pakalpojumu priekšapmaksu, izņemot gadījumu, kad normatīvajos aktos paredzēts par attiecīgā pakalpojuma sniegšanu slēgt līgumu. Šis izņēmums ir nepieciešams Eiropas transporta ministru konferences atļaujas (turpmāk – ETMK), kuras derīguma termiņš ir kalendārais gads, izsniegšanai, kad ar pārvadātāju tiek slēgts līgums, kurā tiek atrunāta apmaksas kārtība un atļaujas/-u izmantošanas nosacījumi. Ņemot vērā, ka Latvijai piešķirto ETMK atļauju skaits nākamajā periodā ir daļēji atkarīgs no šo atļauju efektīvas izmantošanas kārtējā gadā, nepieciešams veikt pastāvīgu ETMK atļauju izmantošanas monitoringu un sniegt atskaites Starptautiskā Transporta foruma sekretariātam, tāpēc līgumā detalizēti atrunājami abu pušu pienākumi un tiesības, kā arī apmaksas veikšanas grafiks, lai sniegtu pārvadātāju uzņēmumiem iespēju saņemt ETMK atļaujas nākamajam gadam savlaicīgi, bet maksāt par šiem dokumentiem to izmantošanas gadā un lielākas apmaksājamās summas par vairākām atļaujām sadalīt vairākos maksājumos, nodrošinot vienmērīgāku finanšu plūsmu. Šobrīd Ministru kabineta 2005.gada 21.jūnija noteikumos Nr.442 „Kārtība, kādā izsniedzamas, anulējamas vai uz laiku apturamas atļaujas starptautiskajiem kravas pārvadājumiem ar autotransportu” (turpmāk – noteikumi Nr.442) nav paredzēts ATD slēgt līgumu ar pārvadātāju. Projekts izstrādāts, lai paredzētu iespēju Eiropas transporta ministru konferences gada atļaujas (turpmāk – ETMK) izsniegšanā ATD slēgt līgumu ar pārvadātāju, nodrošinot efektīvu ETMK daudzpusējo atļauju sistēmas funkcionēšanu Latvijā, kurā atrunāta atļaujas izmantošanas un apmaksas kārtība.  |
| 3. | Projekta izstrādē iesaistītās institūcijas  | ATD;Satiksmes ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas veic starptautiskos kravas komercpārvadājumus ar autotransportu, izmantojot ETMK gada atļaujas.  |
| 2. | Tiesiskā regulējuma ietekme uz tautsaimniecību un administratīvo slogu | 1.punktā minētajai mērķgrupai projekta tiesiskais regulējums nemaina tiesības un pienākumus, kā arī veicamās darbības, tikai detalizēti nosaka veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Vienlaikus ar šo projektu nepieciešams veikt grozījumus Ministru kabineta 2013.gada 3.septembra noteikumos Nr.732 „Valsts sabiedrības ar ierobežotu atbildību "Autotransporta direkcija" maksas pakalpojumu cenrādis”, paredzot izņēmumu sniegto pakalpojumu priekšapmaksā gadījumos, kad normatīvajos aktos paredzēts par attiecīgā pakalpojuma sniegšanu slēgt līgumu. |
| 2. | Atbildīgā institūcija | ATD;Satiksmes ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā tiks ievietots Satiksmes ministrijas tīmekļa vietnē.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tiks dota iespēja rakstiski sniegt viedokli par noteikumu projektu tā izstrādes stadijā.  |
| 3. | Sabiedrības līdzdalības rezultāti | Sabiedrības atsauksmes nav saņemtas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ATDSatiksmes ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi vai esošo institūciju likvidāciju vai reorganizāciju.Projekta izpilde tiks nodrošināta institūciju līdzšinējo funkciju ietvaros un cilvēkresursus neietekmēs. |
| 3. | Cita informācija | Nav. |

### Satiksmes ministrs U. Augulis

### Vīza: Valsts sekretārs K. Ozoliņš

###

Lukjanoviča 67028019,

inga.lukjanovica@sam.gov.lv

Tanne 67686480,

sandra.tanne@atd.lv